62017TJ0571_INF
2020 m. balandžio 2 d. Bendrojo Teismo (aštuntoji kolegija) sprendimas
UG / Komisija
(Byla T‑571/17)
„Viešoji tarnyba – Sutartininkai – Neterminuota sutartis – KTĮS 47 straipsnio c punkto i papunktis – Nutraukimas įspėjus – Nutraukimo motyvai – Su tarnybos interesu nesuderinami elgesys tarnyboje ir požiūris į darbą – Akivaizdi vertinimo klaida – Faktinių aplinkybių tikslumo kontrolė – Įrodymų nebuvimas – Atsakomybė – Turtinė žala – Mokėtinų atlyginimų išmokėjimas“
1.
Pareigūnų ieškiniai – Asmens nenaudai priimtas aktas – Sąvoka – Komisijos raštas, kuriuo sutartininkas informuojamas apie ketinimą nutraukti neterminuotą sutartį – Neįtraukimas – Sprendimas nutraukti sutartininko neterminuotą sutartį – Įtraukimas
(Pareigūnų tarnybos nuostatų 90 straipsnio 2 dalis ir 91 straipsnio 1 dalis; Kitų Europos Sąjungos tarnautojų įdarbinimo sąlygų 3a straipsnis, 47 straipsnio c punkto i papunktis ir 138 straipsnis)
(žr. 31–35 punktus)
2.
Pareigūnų ieškiniai – Asmens nenaudai priimtas aktas – Sprendimas, kuriuo patvirtinama galutinė vertinimo ataskaita – Išankstinis administracinis skundas – Nebuvimas – Nepriimtinumas
(SESV 270 straipsnis; Pareigūnų tarnybos nuostatų 43 straipsnio pirma pastraipa, 90 straipsnio 2 dalis ir 91 straipsnio 2 dalis; Kitų Europos Sąjungos tarnautojų įdarbinimo sąlygų 3a straipsnis ir 87 straipsnio 1 dalis)
(žr. 36–39 punktus)
3.
Pareigūnai – Sutartininkai – Neterminuotos sutarties nutraukimas – Administracijos diskrecija – Administracijos rūpestingumo pareiga – Atsižvelgimas į atitinkamo tarnautojo interesus – Teisminė kontrolė – Ribos
(Kitų Europos Sąjungos tarnautojų įdarbinimo sąlygų 47 straipsnio c punktas)
(žr. 59–61, 77, 78 punktus)
4.
Pareigūnai – Deliktinė institucijų atsakomybė – Sąlygos – Neteisėtumas – Žala – Priežastinis ryšys – Įrodinėjimo pareiga
(SESV 340 straipsnio antra pastraipa)
(žr. 82–85, 88 punktus)
5.
Pareigūnų ieškiniai – Ieškinys dėl žalos atlyginimo, pareikštas be Pareigūnų tarnybos nuostatuose numatytos ikiteisminės procedūros – Nepriimtinumas
(Pareigūnų tarnybos nuostatų 90 ir 91 straipsniai)
(žr. 94–96 punktus)
6.
Pareigūnų ieškiniai – Dalykas – Nurodymas administracijai – Nepriimtinumas
(SESV 266 ir 270 straipsniai; Pareigūnų tarnybos nuostatų 91 straipsnis)
(žr. 101, 108 punktus)
Dalykas
Pagal SESV 270 straipsnį pateiktas prašymas, pirma, panaikinti 2016 m. spalio 17 d. Komisijos Infrastruktūros ir logistikos biuro Liuksemburge (ILL) sprendimą nuo 2017 m. rugpjūčio 20 d. remiantis Kitų Europos Sąjungos tarnautojų įdarbinimo sąlygų 47 straipsnio c punkto i papunkčiu nutraukti ieškovės tarnybos sutartį ir, antra, atlyginti turtinę žalą, ieškovės tariamai patirtą dėl šio sprendimo, taip pat neturtinę žalą, tariamai jos partirtą dėl žeminančio elgesio, kurį lėmė jos veikla profesinėje sąjungoje ir išėjimas vaiko priežiūros atostogų.
Rezoliucinė dalis
1.
Panaikinti 2016 m. spalio 17 d. Europos Komisijos sprendimą nutraukti UG neterminuotą sutartį.
2.
Per tris mėnesius nuo šio tarpinio sprendimo paskelbimo šalys turi pateikti Bendrajam Teismui pasiektą susitarimą dėl piniginės kompensacijos, mokėtinos dėl neteisėto 2016 m. spalio 17 d. sprendimo, dydžio arba, nepasiekus susitarimo, su šiuo dydžiu susijusius reikalavimus, išreikštus skaičiais.
3.
Atmesti likusią ieškinio dalį.
4.
Atidėti bylinėjimosi išlaidų klausimo nagrinėjimą.